Document ID: 31987D0166

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Ιανουαρίου 1987 για την προσωρινή εφαρμογή της διεθνούς συμφωνίας του 1986 για το κακάο (87/000/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 116,
Εκτιμώντας:
ότι η διεθνής συμφωνία του 1980 για το κακάο έληξε στις 30^Σεπτεμβρίου 1986 και ότι έχουν ληφθεί μέτρα για να εξασφαλιστεί η διατήρηση του ρυθμιστικού αποθέματος και των πόρων του έως τις 31 Ιανουαρίου 1987;
ότι, κατ'^εφαρμογή της απόφασης του Συμβουλίου της 30ής Σεπτεμβρίου 1986, η διεθνής συμφωνία του 1986 για το κακάο υπογράφηκε από την Κοινότητα και τα κράτη μέλη της στις 30 Σεπτεμβρίου 1986;
ότι πρέπει να εξασφαλιστεί η προσωρινή έναρξη ισχύος της συμφωνίας του 1986, το αργότερο την 1η Φεβρουαρίου 1987; ότι, για το σκοπό αυτό, είναι απαραίτητο η Κοινότητα και τα κράτη μέλη της, σύμφωνα με τις εσωτερικές διαδικασίες τους που απαιτούνται προς τούτο και μετά την περάτωσή τους, να γνωστοποιήσουν στον Γενικό Γραμματέα του Οργανισμού Ηνωμένων Εθνών, την πρόθεσή τους να εφαρμόσουν προσωρινά τη νέα συμφωνία,
ΑΠΟΦΑΣΙΖΕΙ:
Αρθρο 1
Η Κοινότητα και τα κράτη μέλη της, μόλις περατώσουν τις απαιτούμενες προς τούτο εσωτερικές διαδικασίες, γνωστοποιούν στο Γενικό Γραμματέα του Οργανισμού Ηνωμένων Εθνών την πρόθεσή τους να εφαρμόσουν προσωρινά τη διεθνή συμφωνία του 1986 για το κακάο, σύμφωνα με το άρθρο 70 της συμφωνίας αυτής.
Το κείμενο της συμφωνίας επισυνάπτεται στην παρούσα απόφαση.
Αρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να καταθέσει την πράξη γνωστοποιήσεως της προσωρινής εφαρμογής εκ μέρους της Κοινότητας.
Βρυξέλλες, 16 Ιανουαρίου 1987.

Labels: 17
5
13
12
18